section_heading: Životopis
paragraph_text: Prema predaji je bio rimski tribun kome je dan zadatak da, po naređenju cara Trajana, pogubi kršćane Aleksandra, Eventija i Teodola. Međutim, kada su oni pred njim izveli čuda, Kvirin se preobratio na kršćanstvo zajedno sa svojom kćeri Balbinom. Zbog toga je pogubljen odrubljivanjem glave 116. ili 117. Kao dan mučeništva se navodi 30. ožujka, a sahranjen je u katakombi Pretekstata na Via Appiji.